รายงานของคณะกรรมการตรวจสอบ

  เรียน ผู้ถือหุ้น

  คณะกรรมการตรวจสอบ บริษัท ไอที ซิตี้ จำกัด (มหาชน) ประกอบด้วยคณะกรรมการ ดังนี้

  1. นายนรวัฒน์ สุวรรณ กรรมการอิสระและประธานกรรมการตรวจสอบ

  2. นายวิชิต ญาณอมร กรรมการอิสระและกรรมการตรวจสอบ

  3. ร.ต.หญิง สุรี บูรณธนิต ร.น. กรรมการอิสระและกรรมการตรวจสอบ

  4. นายดำเนิน แก้วทวี กรรมการอิสระและกรรมการตรวจสอบ

  คณะกรรมการตรวจสอบได้ปฏิบัติหน้าที่อย่างเป็นอิสระตามที่คณะกรรมการบริษัทได้มอบหมายตามกฎบัตรคณะกรรมการตรวจสอบ
  เพื่อช่วยในการสอบทานให้บริษัทมีการกำกับดูแลกิจการที่ดี
  ซึ่งสอดคล้องกับข้อกำหนดและแนวทางการปฏิบัติที่ดีของสำนักงานคณะกรรมการกำกับหลักทรัพย์และตลาดหลักทรัพย์
  ในเรื่องการสอบทานงบการเงิน การสอบทานการกำกับดูแลกิจการที่ดี
  การสอบทานระบบการควบคุมภายใน การสอบทานการตรวจสอบการทุจริต
  และการเสนอแต่งตั้งผู้สอบบัญชีประจำปี

  ในปี 2558 ได้จัดให้มีการประชุมคณะกรรมการตรวจสอบรวม 5 ครั้ง
  โดยคณะกรรมการตรวจสอบได้มีการประชุม และ

  แลกเปลี่ยนข้อคิดเห็น ร่วมกับฝ่ายบริหารระดับสูง, ผู้สอบบัญชี และผู้ตรวจสอบภายใน
  ในเรื่องที่เกี่ยวข้อง ผลการปฏิบัติงานของ คณะกรรมการตรวจสอบในสาระสำคัญ
  สรุปได้ดังต่อไปนี้

  1) การสอบทานรายงานทางการเงิน คณะกรรมการตรวจสอบได้สอบทานงบการเงินรายไตรมาส
  และงบการเงินประจำปี 2558 ซึ่งผ่านการสอบทาน และตรวจสอบจากผู้สอบบัญชีแล้ว
  รวมถึงรายการระหว่างกัน รายการที่อาจมีความขัดแย้งทางผลประโยชน์
  โดยได้สอบถามและรับฟัง คำชี้แจงจากผู้บริหารและผู้สอบบัญชี จนเป็นที่พอใจว่า
  การจัดทำงบการเงิน รวมทั้งการเปิดเผยหมายเหตุประกอบในงบการเงิน
  เป็นไปตามมาตรฐานการบัญชีที่รับรองโดยทั่วไป นอกจากนี้
  คณะกรรมการตรวจสอบได้ประชุมร่วมกับผู้สอบบัญชีโดยไม่มีฝ่ายบริหาร
  เพื่อปรึกษาอย่างเป็นอิสระถึงข้อมูลที่มีสาระสำคัญในงบการเงิน ซึ่งในปี 2558
  ผู้สอบบัญชีไม่ได้มีข้อสังเกตที่เป็นสาระสำคัญ

  2) การสอบทานการกำกับดูแลกิจการที่ดี
  คณะกรรมการตรวจสอบได้สอบทานการปฏิบัติตามกฎหมาย ว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย
  ตลอดจนกฎหมายอื่นๆที่เกี่ยวข้องกับการดำเนินธุรกิจของบริษัทฯ
  คณะกรรมการตรวจสอบเห็นว่าบริษัทฯมีการปฏิบัติตามกฎระเบียบ
  และข้อกำหนดที่เกี่ยวข้องและไม่พบข้อบกพร่องที่เป็นสาระสำคัญ

  3) การสอบทานระบบการควบคุมภายใน คณะกรรมการตรวจสอบได้สอบทาน
  และทบทวนระบบการควบคุม

  ภายในร่วมกับฝ่ายบริหารและ ฝ่ายตรวจสอบภายใน โดยพิจารณาในเรื่องการดำเนินงาน
  การดูแลทรัพย์สิน การป้องกันหรือลดข้อผิดพลาด รวมถึงการทุจริต
  อนึ่งคณะกรรมการตรวจสอบได้ประเมินความเพียงพอและความเหมาะสมของระบบการควบคุมภายใน
  เห็นว่าระบบควบคุมภายในมีประสิทธิภาพเหมาะสมเพียงพอ

  4) การกำกับดูแลงานตรวจสอบภายใน
  คณะกรรมการตรวจสอบได้พิจารณาและอนุมัติแผนการตรวจสอบภายใน

ประจำปี ในเรื่องภารกิจ ขอบเขตการปฏิบัติงาน ความรับผิดชอบ และ ความเป็นอิสระ
ซึ่งมีการปรับแผนการตรวจสอบอย่างเหมาะสม

กับสภาพธุรกิจ
และได้รายงานผลการปฏิบัติงานต่อคณะกรรมการบริษัทฯทราบทุกครั้งที่มีการประชุมคณะกรรมการบริษัท

  5) การพิจารณาเสนอแต่งตั้งผู้สอบบัญชีและค่าสอบบัญชีประจำปี 2559
  คณะกรรมการตรวจสอบได้พิจารณาคัดเลือกผู้สอบบัญชีและกำหนดค่าตอบแทน
  โดยเสนอคณะกรรมการบริษัทฯให้ขออนุมัติจากที่ประชุมผู้ถือหุ้นแต่งตั้ง นายวิชาติ โลเกศกระวี
  และ/หรือ นางสาวศิริวรรณ สุรเทพินทร์ และ/หรือ นางสาวกมลทิพย์ เลิศวิทย์วรเทพ
  เป็นผู้สอบบัญชีของบริษัทฯ ประจำปี 2559
  และได้พิจารณาแล้วว่าค่าตอบแทนอยู่ในระดับที่เหมาะสม

  นายนรวัฒน์ สุวรรณ

  ประธานคณะกรรมการตรวจสอบ

วันที่ 18 กุมภาพันธ์ 2559

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เป็นผู้รับผิดชอบต่องบการเงินของบริษัท ไอที ซิตี้ จำกัด (มหาชน)
ซึ่งจัดทำขึ้นตามมาตรฐานการบัญชีที่รับรองทั่วไปในประเทศไทย
โดยได้มีการพิจารณาเลือกใช้นโยบายบัญชีที่เหมาะสมและถือปฎิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระกำกับดูแลงบการเงินและประเมินระบบควบคุมภายในให้มีประสิทธิผล
เพื่อให้มีความมั่นใจได้ว่ามีการบันทึกข้อมูลทางบัญชีถูกต้องครบถ้วนอย่างเพียงพอทันเวลา
และป้องกันไม่ให้เกิดการทุจริตหรือการดำเนินการที่ผิดปกติ
ซึ่งความเห็นของคณะกรรมการตรวจสอบปรากฏในรายงานของคณะกรรมการตรวจสอบ
ซึ่งได้แสดงไว้ในรายงานประจำปีนี้แล้ว

คณะกรรมการบริษัท มีความเห็นว่า
ระบบการควบคุมภายในของบริษัทสามารถสร้างความเชื่อมั่นได้ว่างบการเงินของบริษัท ไอที ซิตี้
จำกัด (มหาชน) แสดงฐานะการเงิน ผลการดำเนินงานและกระแสเงินสดถูกต้องในสาระสำคัญแล้ว

กมล จันทิมา เอกชัย ศิริจิระพัฒนา

ประธานกรรมการ กรรมการผู้อำนวยการ